સામાન્ય રીતે ગ્લુટન ધરાવતો ખોરાક ખાધા બાદ ૩ થી ૪ કલાકે તકલીફ વધુ અનુભવાતી હોય છે, ગ્લુટન ધરાવતા ખોરાકની હાજરીથી આંતરડાની આંત:ત્વચા, વિલ્લીનાં સેલ્સની સામે લોહીમાં રહેલા શ્વેતકણો વિષાણું સામે જેવો પ્રતિકાર કરે તેવી પ્રતિકારાત્મક ક્રિયા કરે છે જેને પરિણામે આંતરડાની દિવાલમાં સોજો આવે છે, આહારરસ યોગ્ય રીતે ચૂસાઈ અને પોષણ માટે વપરાય તેવા સરળ સ્વરૂપમાં ફેરવાઈ શકતો નથી.